## Uredba o izmjenama i dopunama Uredbe o unutarnjem ustrojstvu Ministarstva gospodarstva, rada i poduzetništva

### NN 55/2004 (30.4.2004.), Uredba o izmjenama i dopunama Uredbe o unutarnjem ustrojstvu Ministarstva gospodarstva, rada i poduzetništva

# VLADA REPUBLIKE HRVATSKE

1239

Na
temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99, 15/2000, 127/2000 i 59/2001 i 199/2003), Vlada
Republike Hrvatske je na sjednici održanoj 23. travnja 2004. godine donijela

## UREDBU

### o izmjenAMA i dopunAMA Uredbe o unutarnjem ustrojstvu Ministarstva gospodarstva, rada i poduzetniŠtva

Članak 1.

U Uredbi o unutarnjem ustrojstvu Ministarstva
gospodarstva, rada i poduzetništva (»Narodne novine«, broj 24/04) članak 7.
stavak 2. podstavak 4. mijenja se i glasi: »2.4. Odjel za sigurnosne, pomoćno-tehničke
i informatičke poslove«.

Članak 2.

Naslov iznad članka 15. i članak 15. mijenjaju se i
glase:

*»2.4. Odjel
za sigurnosne, pomoćno-tehničke i informatičke poslove*

Članak 15.

Odjel za sigurnosne, pomoćno-tehničke i informatičke
poslove obavlja sigurnosne poslove koji se odnose na cjelovitu zaštitu osoba,
imovine i objekata Ministarstva, te s tim u vezi priprema planove i predlaže
mjere, prati stanje civilnih obrambenih priprema, te u suradnji s Ministarstvom
obrane predlaže mjere.

Odjel obavlja pomoćno-tehničke poslove koji se odnose
na koordinaciju u vezi upravljanja i održavanja Poslovnog objekta.

Odjel obavlja informatičke poslove koji obuhvaćaju
stručne i tehničke poslove koji se odnose na pripremu podataka i održa­vanje
informacijskog sustava Ministarstva, osigurava informacije iz domaćih i stranih
baza podataka, međunarodnih, državnih i nevladinih organizacija, te potiče
racionalizaciju gospodarstva pri­mjenom informatizacijskih tehnologija, a u
suradnji s drugim tijelima državne uprave. Odjel projektira, koordinira i
organizira izradu informacijskih sustava, razvitak komunikacijske mreže, izradu
registara, evidencija, šifarnika i potiče mjere zaštite i osiguranja podataka,
prati funkcioniranje i predlaže mjere za una­prje­đivanje rada informacijskog
sustava Ministarstva; analizira i odabire sve komplementarne infotehnologije,
nadzire tekuće održavanje informatičke opreme, educira službenike i namješ­tenike
na području informatike, prati i analizira svjetske i domaće standarde u
pogledu automatske obrade podataka, obavlja i druge poslove iz svog
djelokruga.«

Članak 3.

Članak 72. stavak 2. mijenja se i glasi: »Kolegij
ministra u širem sastavu obuhvaća: državne tajnike, pomoćnike ministra, tajnika
Ministarstva i tajnika Kabineta ministra«.

Članak 4.

U tablici s okvirnim brojem službenika i namještenika
koji je sastavni dio ove Uredbe, a koji se ne objavljuje u »Narodnim novinama«,
mijenja se broj službenika i namještenika potrebnih za obavljanje poslova
unutar pojedinih ustrojstvenih jedinica.

Nova tablica sastavni je dio ove Uredbe i ne objavljuje
se u »Narodnim novinama«.

Članak 5.

Ministar će u roku 30 dana od dana stupanja na snagu
ove Uredbe uskladiti Pravilnik o unutarnjem redu Ministarstva s od­red­bama ove
Uredbe, s tim da ukupni broj službenika i namješte­nika ostaje nepromijenjen.

Članak 6.

Ova Uredba stupa na snagu osmog dana od dana objave u
»Narodnim novinama«.

Klasa:
023-03/04-01/17

Urbroj:
5030114-04-4

Zagreb, 23.
travnja 2004.

Predsjednik
**dr. sc. Ivo Sanader**, v. r.

Uredba, NN 55/2004-1239